Document ID: 32004R2122

KOMISIJOS REGLAMENTAS (EB) Nr. 2122/2004
2004 m. gruodžio 13 d.
nustatantis kiekius, kuriems laikotarpiu nuo 2005 m. sausio 1 d. iki 2005 m. birželio 30 d. gali būti pateikiamos importo paraiškos Reglamente (EB) Nr. 1279/98 numatytoms galvijienos tarifinėms kvotoms Bulgarijai ir Rumunijai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. birželio 19 d. Komisijos reglamentą (EB) Nr. 1279/98, nustatantį galvijienos tarifinių kvotų taikymo taisykles, numatytas Tarybos sprendimuose 2003/286/EB ir 2003/18/EB Bulgarijai (1) ypač į jo 4 straipsnio 4 dalį,
kadangi:
(1)
Komisijos reglamentas (EB) Nr. 1349/2004 (2), nustatantis, kokia dalimi galima patenkinti 2004 m. liepos mėn. pateiktas paraiškas importo licencijai gauti, remiantis galvijienos tarifinėmis kvotomis, Reglamente (EB) Nr. 1279/98 nustatytomis Bulgarijai ir Rumunijai, nustato sąlygas, kuriomis gali būti tenkinamos paraiškos gauti importo licencijas, pateiktos laikotarpiui nuo 2004 m. liepos 1 d. iki gruodžio 31 d.
(2)
Buvo išnaudoti visi galimi galvijienos sektoriaus produktų, kurių kilmės šalys yra Bulgarija, kiekiai, kuriuos galima importuoti tam tikromis sąlygomis, numatytomis Reglamento (EB) Nr. 1279/98 2 straipsnio pirmąja pastraipa laikotarpiui nuo 2004 m. liepos 1 d. iki gruodžio 31 d.
(3)
Galvijienos sektoriaus produktų, kurių kilmės šalis yra Rumunija, kiekiai buvo mažesni už galimus kiekius, dėl kurių buvo pateiktos paraiškos gauti licencijas ir kuriuos galima importuoti tam tikromis sąlygomis, numatytomis Reglamento (EB) Nr. 1279/98 2 straipsnio pirmąja pastraipa laikotarpiui nuo 2004 m. liepos 1 d.iki gruodžio 31 d. Todėl, remiantis minėto straipsnio antrąja pastraipa, reikia, kad Rumunijai liekantys šio laikotarpio kiekiai būtų pridedami prie kitam laikotarpiui galimų kiekių.
(4)
Remiantis Reglamento (EB) 1279/98 2 straipsnio antrąja pastraipa, galvijienos produktų, kurių kilmės šalys yra Rumunija ir kuriuos galima importuoti tam tikromis sąlygomis, numatytomis laikotarpiui nuo 2005 m. sausio 1 d. iki birželio 30 d., kiekiai turi būti nustatomi, atsižvelgiant į galimus kiekius, kurie lieka nuo praėjusio laikotarpio,
PRIĖMĖ ŠĮ REGLAMENTĄ:
1 straipsnis
Kiekiai, kuriems gali būti pateiktos paraiškos gauti importo licencijas laikotarpiui nuo 2005 m. sausio 1 d. iki birželio 30 d., galvijienos tarifinėms kvotoms, numatytoms Reglamente (EB) Nr. 1279/98, pateikiami šio reglamento priede pagal kilmės šalį ir kvotų serijos numerį.
2 straipsnis
Šis reglamentas įsigalioja 2004 m. gruodžio 14 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 13 d.

Labels: 3
17
18